Soko G-4 Super Galeb

Το Soko G-4 Super Galeb είναι μονοκινητήριο αεριωθούμενο αεροσκάφος προκεχωρημένης εκπαίδευσης, το οποίο είναι δυνατόν να χρησιμοποιηθεί δευτερευόντως και σαν ελαφρύ αεροσκάφος εγγύς υποστήριξης ή σαν μαχητικό (με δύο πυραύλους αέρος-αέρος R 60 AAM). Η σχεδίαση του έγινε στην Γιουγκοσλαβία στο Τεχνολογικό Ινστιτούτο Αεροναυτικής και η παραγωγή του από την SOKO.https://fas.org/man/dod-101/sys/ac/row/galeb.htm

 Σχεδιασμός και ανάπτυξη 
Το G-4 αναπτύχθηκε για να αντικαταστήσει το G-2 Galeb, που ήταν το βασικό αεροσκάφος της κλάσης του στις τάξεις της Γιουγκοσλάβικης Πολεμικής Αεροπορίας μέχρι και το 1985. Τα πρώτα δύο πρωτότυπα του G-4 ήταν έτοιμα στις αρχές του 1978 και μετά την ολοκλήρωση της αρχικής φάσης δοκιμών, πραγματοποιήθηκε η παρθενική πτήση του τύπου στις 17 Ιουλίου 1978. Το πρώτο από έξι συνολικά αεροσκάφη προπαραγωγής ολοκληρώθηκε  στις 17 Δεκεμβρίου. Το πρωτότυπο και τα αεροσκάφη προπαραγωγής ονομάστηκαν G-4 PPP.SOKO Super Galeb G-4 (Super Seagull) Light Atack/Advanced Trainer Τα αεροσκάφη παραγωγής καθώς και το δεύτερο πρωτότυπο ονομάστηκαν G-4 και είχαν διαφορές στην διάταξή τους σε σχέση με τα G-4PPP. Το πρώτο G-4 βρέθηκε στον αέρα το 1983, ενώ η Αεροπορία έθεσε παραγγελίες για μεγάλο αριθμό αεροσκαφών.

Πρόκειται για ένα χαμηλοπτέρυγο μονοπλάνο μικρών σχετικά διαστάσεων (μήκος 12,25 m, ύψος 4,3 m, εκπέτασμα πτερύγων 9,88 m) και βάρους 3.250 kg (κενό). Προωθείται από κινητήρα turbojet, που είναι βελτιωμένη έκδοση του Rolls-Royce Viper 632-46. Εκπαιδευτής και εκπαιδευόμενος κάθονται ο ένας πίσω από τον άλλο, με την οπίσθια θέση να είναι τοποθετημένη λίγο ψηλότερα από την άλλη προκειμένου να παρέχεται καλύτερη ορατότητα.

 Εκδόσεις 
 G-4
 Αεροσκάφος προκεχωρημένης εκπαίδευσης και ελαφρύ αεροσκάφος εγγύς υποστήριξης.
 G-4Š
 Εκπαιδευτικό αεροσκάφος χωρίς δυνατότητα μεταφοράς οπλισμού.
 G-4T
 Αεροσκάφος ρυμούλκυσης ιπτάμενων στόχων.
 G-4M
 Έκδοση με βελτιωμένα ηλεκτρονικά υποσυστήματα και ράγες στα ακροπτέρυγα για την εκτόξευση πυραύλων. Επίσης βελτιώθηκαν οι πυλώνες μεταφοράς βομβών: στους εσωτερικούς μπορούν να μεταφερθούν βόμβες των 500 kg και στους εξωτερικούς 350 kg, φέρνοντας το μέγιστο ολικό φορτίο στα 1.800 kg Το κανονικό βάρος απογείωσης είναι 4.971 kg όταν χρησιμοποιείται σαν εκπαιδευτικό, ενώ το μέγιστο βάρος απογείωσης είναι 6.400 kg, όταν χρησιμοποιείται σαν επιθετικό αεροσκάφος."Serbia."  airserbia.com. Retrieved: 24 July 2009.

 G-4MD
 Βελτιωμένη έκδοση του G-4M με οθόνες LCD, HOTAS, HUD, σύστημα πλοήγησης GPS,εξοπλισμό μέτρησης αποστάσεων, σύστημα IFF (Identification Friend or Foe) και άλλες αλλαγές. Η ολοκλήρωση στο όλο σύστημα κατευθυνομένων όπλων, αντιμέτρων και συστημάτων στόχευσης έχει προγραμματισθεί στα πλαίσια της αναβάθμισης.Salinger, Igor. "Serbian air force targets fleet modernisation." flightglobal.com, 11 August 2008. Retrieved: 24 July 2009.

 Χρήστες 
 Βοσνία και Ερζεγοβίνη
 Η Αεροπορία της χώρας διαθέτει ένα G-4.
 Μιανμάρ
 Η Πολεμική Αεροπορία της Μιανμάρ διαθέτει τέσσερα αεροσκάφη.
 Μαυροβούνιο
 Η Πολεμική Αεροπορία του Μαυροβουνίου έχει τέσσερα επιχειρησιακά αεροσκάφη και άλλα 14 σε αποθήκευση.
 Σερβία
 Η Σερβική Πολεμική Αεροπορία διαθέτει 23 επιχειρησιακά αεροσκάφη.

 Πρώην χρήστες 
 Γιουγκοσλαβία
 Η Γιουγκοσλάβικη Πολεμική Αεροπορία διέθετε 77 αεροσκάφη.

 Διασωζόμενα αεροσκάφη 
 Σερβία
 Στο Αεροπορικό Μουσείο του Βελιγραδίου εκτίθενται τέσσερα G-4.Muzej Ratnog Vazduhoplovstva at aviationmuseum.eu

 Δείτε επίσης 

 Αεροσκάφη που σχετίζονται με την ανάπτυξη του G-4 Super Galeb 
Soko G-2 Galeb

 Παρόμοια αεροσκάφη 
AIDC AT-3
Aero L-39 Albatros
Aermacchi MB-339
BAE Hawk
CASA C-101
Dassault/Dornier Alpha Jet
FMA IA 63 Pampa
IAR 99
PZL I-22 Iryda

 Παραπομπές 

 Βιβλιογραφία 

 Gunston, Bill. The Encyclopedia of Modern Warplanes: The Development and Specifications of All Active Military Aircraft. New York: MetroBooks, 1995. ISBN 1-58663-207-8.
 Gunston, Bill. Encyclopedia Of World Air Power. London: Crescent, 1987. ISBN 0-517-49969-X.
 Lambert, Mark, ed. Jane's All The World's Aircraft 1993-94. Coulsdon, UK: Jane's Data Division, 1993. ISBN 0-7106-1066-1.

G-4
Κατηγορία:Εκπαιδευτικά αεροσκάφη
Κατηγορία:Αεροσκάφη εγγύς υποστήριξης
Κατηγορία:Αεριωθούμενα στρατιωτικά αεροσκάφη